Document ID: 31999R2674

Nõukogu määrus (EÜ) nr 2674/1999,
13. detsember 1999,
millega muudetakse määrust (EMÜ) nr 1911/91 ühenduse õiguse sätete kohaldamise kohta Kanaari saarte suhtes
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse Hispaania ja Portugali ühinemisakti, eriti selle artikli 25 lõike 4 esimest lõiku,
võttes arvesse komisjoni ettepanekut,
võttes arvesse Euroopa Parlamendi arvamust, [1]
võttes arvesse majandus- ja sotsiaalkomitee arvamust [2]
ning arvestades, et:
(1) asutamislepinguid ja Euroopa ühenduste institutsioonide akte kohaldatakse Kanaari saarte suhtes 1985. aasta ühinemisakti artikli 25 alusel, kui nimetatud artiklis ja kõnealuse akti protokollis nr 2 sätestatud eranditest ei tulene teisiti;
(2) sõltuvalt Kanaari saarte geograafilisest asendist esineb seal erilisi raskusi, mis on seotud eelkõige nende kõrvalise asukoha, saarelise staatuse, põllumajandusliku ja tööstusliku tootmise seisukohalt ebasoodsa vulkaanilise pinnase ning loodusvarade puudumisega; nõukogu on vastu võtnud meetmeid, et integreerida Kanaari saared täielikumalt ühendusse ja eelkõige tolliliitu;
(3) sellega seoses on kooskõlas ühenduse õigusega vaja järk-järgult reformida ja ajakohastada olemasolevat kaudse maksustamise korda, mille eesmärk on hüvitada piirkonna saarelist staatust ja geograafilist eraldatust; sel eesmärgil on muude vastuvõetud meetmete hulgas lubatud määrusega (EMÜ) nr 1911/91 [3] kohaldada Kanaari saarte suhtes uut tootmis- ja impordimaksu ("arbitrio sobre la producción y sobre las importaciones" (APIM)) kuni 31. detsembrini 2000;
(4) kõnealune ajutine maks peaks võimaldama kohalikul tootmisel maksuvabastuste süsteemi kaudu kohaneda ühtse turu nõuetega; kooskõlas majanduslike vajadustega vabastatakse kohapeal toodetud kaubad kas täielikult või osaliselt maksust, kui selline maksuvabastus aitab kaasa kohaliku tegevuse arengule ega kahjusta kaubandustingimusi määral, mis oleks vastuolus ühiste huvidega;
(5) vastavalt määruse (EMÜ) nr 1911/91 artikli 5 lõikele 6 on komisjon uurinud APIM-maksuga seotud meetmete mõju Kanaari saarte majandusele ja nende väljavaadet integreeruda ühenduse tolliterritooriumi koosseisu; uurimise käigus on selgunud, et APIM-maksu kaotamine mõjutab üldjoontes positiivselt hindu ning negatiivselt toodangut ja tööhõivet;
(6) negatiivne mõju toodangule ja tööhõivele on asjaomaste sektorite kaupa siiski suuresti erinev; olenemata sellest, et enamikel sektoritel on olnud aega muutustega kohaneda, ei ole see nii tundlike sektorite teatavate toodete puhul; komisjon on Hispaania ametiasutuste taotlusel tutvunud kõige tundlikumate sektoritega ja välja selgitanud tundlikud tooted, samuti on jõutud järeldusele, et selline haavatavus võib mõnel juhul põhjustada asjaomase sektori täieliku kadumise;
(7) pärast Hispaania ametiasutustega konsulteerimist on saanud selgeks, et teatavate tundlike toodete puhul tuleks maksu järkjärguline kaotamine lükata edasi 30. juunini 2000, et aidata neil kohaneda turutingimustega enne maksu kaotamist; selline edasilükkamine ei sea kahtluse alla ühise tollitariifistiku kehtestamist ega APIM-maksu kaotamist, vaid on mõeldud ainult maksu kaotamiseks vajalike majanduslike kohandustega kaasnevate mõjude leevendamiseks;
(8) seetõttu tuleks määrust (EMÜ) nr 1911/91 vastavalt muuta;
(9) APIM-maks kehtib kuni 31. detsembrini 2000; komisjon uurib igal juhul enne kõnealust kuupäeva koos Hispaania ametiasutustega maksu järkjärgulise kaotamise mõju asjaomastele majandussektoritele ja eelkõige käesoleva määrusega hõlmatud toodetele; vajaduse korral esitab komisjon nimetatud uurimistulemuste põhjal nõukogule ettepaneku asutamislepingukohaste meetmete võtmise kohta, et vältida mõne eriti tundliku kohaliku tootmistegevuse kahjustamist ning saavutada siiski teatud aja pärast maksu kaotamine,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1911/91 muudetakse järgmiselt.
1. Artikli 5 lõikele 2 lisatakse järgmine lõik:
"Erandina esimese lõigu sätetest lükatakse lisas loetletud toodete maksumäära alandamine edasi 30. detsembrilt 1999 kuni 30. juunini 2000."
2. Lisatakse käesoleva määruse lisa.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. detsember 1999

Labels: 3
15
18